Riivo Jõgi

**Riivo Jõgi** (sündinud 2. septembril 1987 Põlvas) on eesti dirigent, helilooja ja muusikapedagoog. 

## Hariduskäik
Ta on lõpetanud 2006. aastal Põlva Ühisgümnaasiumi ja Põlva Muusikakooli klaveri erialal (õpetaja Juta Ojala). 2011. aastal lõpetas ta Eesti Muusika- ja Teatriakadeemia kooridirigeerimise erialal ning aasta hiljem orkestridirigeerimise erialal professor Toomas Kapteni klassis.

## Töö ja loominguline tegevus

* Põlva segakoor, dirigent, 2023-...
* Tallinna politseiorkester (Politsei- ja Piirivalveorkester), dirigent, 2020-...
* Rahvusooper Estonia poistekoori meeskvintett, juhendaja-kontsertmeister, 2017-...
* Nõmme Muusikakooli sümfooniaorkester, dirigent, 2014-...
* Põlva Muusikakooli keelpilliorkester, dirigent, 2013-...
* Põlva Muusikakool, rütmimuusika klaveri õpetaja, kontsertmeister, vokaalpedagoog ja vokaalansamblite juhendaja, 2009-...
* Eesti Noorte Puhkpilliorkester, dirigent, 2018–2023
* Viljandi Noorte Sümfooniaorkester, dirigent, 2015–2022
* Eesti Sümfooniaorkestrite Liit, juhatuse liige, 2016–2022
* Põlva Kool, muusikaõpetaja, 2017–2021
* Räpina Muusikakool, kontsertmeister ja lauluõpetaja, 2012–2017

Riivo Jõgi teeb dirigendina koostööd Pärnu Linnaorkestriga ning hooajal 2024/25 juhatab Vanemuise teatris muusikajuhina muusikali "Kinky Boots ehk Kirglikud kontsad". Lisaks on ta hinnatud kontsertmeister, kes on teinud koostööd paljude kooride, ansamblite ja solistidega. Riivo Jõgi on loonud arranžeeringuid paljudele kollektiividele, sealhulgas kooridele (näiteks Eesti Rahvusmeeskoor), puhkpilli- ja sümfooniaorkestritele ning vokaalansamblitele, pälvides oma töö eest ka tunnustust. Ansamblite ja solistide juhendajana on ta saavutanud auhinnalisi kohti näiteks Alo Mattiiseni nimelisel vokaalansamblite konkursil ja üleriigilisel noorte lauljate konkursil Solistica.

### Tegevused laulupeoliikumises

* Kunstiline juht XXIX üldlaulupeol ja XIV noorte laulupeol (2028)
* Sümfooniaorkestrite liigijuht XXVIII üldlaulupeol
* Puhkpilliorkestrite liigijuht XIII noorte laulupeol
* Sümfooniaorkestrite dirigent XII noorte laulupeol ja XXVII üldlaulupeol
* Orkestriteoste heliloojana XXVI, XXVII ja XXVIII üldlaulupeol ning XII ja XIII noorte laulupeol
* Kunstiline juht – Põlvamaa laulu- ja tantsupidu (2019)
* Puhkpilliorkestrite üldjuht – Tartu laulupidu (2019, 2024)

## Tunnustus

* "Ela ja sära" stipendiumi laureaat 2022 (Eesti Kultuurkapital)
* Vabariigi presidendi noore haridustegelase preemia (2022)
* Aasta orkestridirigent 2020 (Eesti Kooriühing)
* Aasta huvialaõpetaja 2020 (riiklik hariduspreemia)
* Viljandi Muusikakooli aumärk (2020)
* Põlvamaa teenetemärk (2017)
* Aastapreemia 2016 (Eesti Sümfooniaorkestrite Liit)
* Aasta huvikooli töötaja 2015 (Eesti Noorsootöö Keskus)
* Põlvamaa aasta huvikooli töötaja 2015
* Aasta noor orkestridirigent 2015 (Eesti Kooriühing)
* Põlvamaa Kultuuripärl 2013
* Põlva linna kultuuripreemia laureaat 2012

## Välislingid
* Kultuuribiit | Dirigent Riivo Jõgi playlist Eesti Päevaleht, 7. veebruar 2025
* Puhkpilliorkestrite liigijuht Riivo Jõgi: on oht, et peod muutuvad üsna Tallinna- ja Tartu-keskseks Postimees, 31. mai 2023
* Vältides rutiini, hoiame end vormis Õpetajate leht, 24. märts 2023
* Tunnustuse pälvinud Põlva õpetaja: kõik mu rollid täiendavad üksteist Lõuna-Eesti Postimees, 10. veebruar 2022
* Dirigent: koondamisjutt tegi meid tuntumaks Lõuna-Eesti Postimees, 1. oktoober 2021
* Riivo Jõgi paneb noorte pillid kõlama ja silmad särama Sakala, 10. oktoober 2020
* Riivo Jõgi elab muusikale poole ööpäevast Lõuna-Eesti Postimees; 28. jaanuar 2019
* Riivo Jõgi pälvis aastapreemia Sakala, 4. veebruar 2017
* Riivo Jõgi: „Töö lastega õpetab kannatlikkust” Õpetajate leht, 24. märts 2016
* Laulupeo noorim helilooja: kirjutasin teose kahe-kolme päevaga Õhtuleht, 5. juuli 2014